b"\n_START_ARTICLE_\nZurich Chess Challenge\n_START_SECTION_\nZurich Chess Challenge 2014\n_START_PARAGRAPH_\nEl Zurich Chess Challenge de 2014 es va disputar entre el 29 de gener i el 4 de febrer de 2014. La mitjana d'Elo dels participants fou de 2801 punts, la m\xc3\xa9s alta de la hist\xc3\xb2ria, cosa que el va convertir en el primer torneig mai celebrat de Categoria XXIII. El guanyador del torneig fou Magnus Carlsen._NEWLINE_El torneig es va jugar en tres etapes. El dia inaugural es disputaren cinc rondes d'escacs blitz, per tal de decidir l'ordre de sorteig de les partides. Aquesta primera fase la va guanyar Magnus Carlsen. El torneig principal va consistir en 5 partides a ritme cl\xc3\xa0ssic i cinc m\xc3\xa9s de semir\xc3\xa0pides.\n_START_SECTION_\nZurich Chess Challenge 2015\n_START_PARAGRAPH_\nA l'edici\xc3\xb3 del 2015 hi varen participar: Fabiano Caruana, Viswanathan Anand, Vlad\xc3\xadmir Kr\xc3\xa0mnik, Levon Aronian, Serguei Kariakin i Hikaru Nakamura, amb l'abs\xc3\xa8ncia destacada de Magnus Carlsen. Es jug\xc3\xa0 els dies 13-19 de febrer del 2015 a l'Hotel Savoy Baur en Ville de Zuric, Su\xc3\xafssa."